stanford-oval/wikipedia huggingface dataset:
Esa Ruoho

| Esa Ruoho |
| --- | --- |
 Esa Ruoho / Lackluster vuonna 2017, kuvan ottanut Antti Mutta
Tiedot
Toiminnassa:  1997– 
Tyylilaji:  Ambient, Electronica, IDM, Tracker-musiikki, Tietokonemusiikki, Elektroninen musiikki, Dark ambient, Chiptune,
Levy-yhtiö:  deFocus, Merck Records, U-Cover Records, SLSK Records, New-Speak Records, Jellyfish Frequency Recordings (JFFR), Psychonavigation Records
Aiheesta muualla
www.lackluster.org
Infobox OKNimi-testi OK: 
Esa Ruoho (s. 26. lokakuuta 1978) on suomalainen elektronisen musiikin tekijä, joka tunnetaan taiteilijanimellä Lackluster. Hän on julkaissut monilla ulkomaalaisilla ja suomalaisilla levymerkeillä ja soittanut muun muassa Koneistossa, Jyrockissa, Jyväskylän Kesässä, Konemetsässä, Kontula Electronicissa ja useilla ulkomaalaisilla festivaaleilla.
Avaruusromua

Vuonna 2016 Esa Ruoho tuotti Jukka Mikkolan toimittamaan Avaruusromua-radio-ohjelmaan ensimmäisen, 25 minuuttia pitkän Avaruusromua -spesiaalin omalla nimellään. Se sisälsi muun muassa vapaa energia -laitteiden sähkömagneettisia sirinöitä ja kohinoita, Tesla Model S -auton takakontin ääniä, Applen iPhone -puhelimen sähkömagneettisten kenttien ja Vuosaaresta ja Kontulasta peräisin olevia rakennusten ääniä.
Ruohon sävellyksiä on soitettu YLE:n Avaruusromua-radio-ohjelmassa vuodesta 1999.
Yhteistyö

Vuonna 2003 Esa Ruoho sävelsi Wilma Mehtosen koreografioimaan T.43 (Tea For Three) -tanssiesitykseen sähköistä musiikkia.
Diskografia

"CDR#2" (CDr) (1999)
"FOC349" (12") (2000)
"Container" (CD/LP) (2000)
"R U Oho?" (12") (2004)
"Rikos005" (7") (2000)
"Spaces" (CD/12") (2001)
"One-Offs Ep" (2001)  (julkaistu pelkästään MP3-muodossa)
"Zealectronic Purple" (7") (2001)
"Wrapping Album Sampler" (12") (2002)
"A Lackluster Remixer" (12") (2002)
"Wrapping" (CD/LP) (2002)
"Not An Ep" (2003) (julkaistu pelkästään MP3-muodossa)
"None Of What" (2003) (julkaistu pelkästään MP3-muodossa)
"None Of That" EP (2003) (julkaistu pelkästään MP3-muodossa)
"Showcase" (CD) (2003)
"Molies" (2003) (julkaistu pelkästään MP3-muodossa)
"You Are On My Mind" EP (2003)  (julkaistu pelkästään MP3-muodossa)
"Remixselection_One" (CD) (2004)
"Showcase Sampler" (12") (2004)
"R U Oho?" (12") (2004)
"Slice" (CD) (2005)
"Zero Million Barrels Of Oil Per Day" (2005) (julkaistu pelkästään MP3-muodossa)
"What You Want Isn't What You Need" (CD) (2005)
"Lax" EP (2006)  (julkaistu pelkästään MP3-muodossa)
"The Stationary Trout" EP (2007) (julkaistu pelkästään MP3-muodossa)
"Repulsine" EP (CD) (2007)
"Places" (CDr) (2008)
"Compcomp" (2009) (julkaistu pelkästään MP3-muodossa)
"Remixcomp" (2009) (julkaistu pelkästään MP3-muodossa)
"Aeration" EP (2009) (julkaistu pelkästään MP3-muodossa)
"Cold Trail" EP (2009) (julkaistu pelkästään MP3-muodossa)
"Proof of Concept" EP (2009) (julkaistu pelkästään MP3-muodossa)
"Flows" EP (2009) (julkaistu pelkästään MP3-muodossa)
"Scattered Harvest" EP (2009) (julkaistu pelkästään MP3-muodossa)
"Portal" EP (2009)  (julkaistu pelkästään MP3-muodossa)
"Remixed" EP (2011) (julkaistu pelkästään MP3-muodossa)
"Detro" EP (2011) (julkaistu pelkästään MP3-muodossa)
"Kaneel / Lackluster Split" (3" CDr) (2011)
"The Invisible Spanish Inquisition" (2011) (julkaistu pelkästään MP3-muodossa)
"Riversmouth" (CDr) (2011)
"On The Hangar of Spaceship Earth" (2012) (julkaistu pelkästään MP3-muodossa)
"Moments" EP (2014) (julkaistu pelkästään MP3-muodossa)
"Lexicon of Goods" (2014) (julkaistu pelkästään MP3-muodossa)
"Merck Package" (2015) (julkaistu pelkästään MP3-muodossa)
"Parched Throat" (CDr) (2015)
"Swansong" EP (2015) (julkaistu pelkästään MP3-muodossa)
"KVA-015" (Kasetti) (2016)
"Moonbears on Planet Earth: Original Soundtrack" (2016) (julkaistu pelkästään MP3-muodossa)
"Hydroton - a model of Cold Fusion: Original Soundtrack" (2018) (julkaistu pelkästään MP3-muodossa)
"Collage" (2018) (julkaistu pelkästään MP3-muodossa)
Aiheesta muualla

Lackluster website
Lackluster Bandcamp
Lackluster Discogs.comissa
Lackluster (demoscene-aliakseltaan Distance) Scene.orgissa
Lloyd Aéreo Boliviano

Lloyd Aéreo Bolivianon Boeing 767-300ER
Lloyd Aéreo Boliviano (LAB Airlines) oli Bolivian kansallinen lentoyhtiö. Sen pääkonttori sijaitsi Cochabambassa. Yhtiö joutui talousvaikeuksien takia peruuttamaan lentojansa useiden kuukausien aikana vuonna 2006, erityisesti Yhdysvaltoihin ja Espanjaan. Lopulta talousvaikeudet johtivat toiminnan lopettamiseen, ja sen toimintalupa peruttiin vuonna 2010. Vielä vuonna 2013 yhtiö omisti kaksi konetta, vaikkei sillä ollutkaan lupaa niiden käyttämiseen. Vuonna 2016 koneita ei kuitenkaan enää ollut.
Laivasto

LAB:n laivasto koostui seuraavasti toukokuussa 2006:
(2) Airbus A310
(2) Boeing 707 (Cargo)
(3) Boeing 727-100
(12) Boeing 727-200
(2) Boeing 737-300
(3) Boeing 767-300ER
(1) Douglas DC-10
(4) Fokker F-27
Aiheesta muualla

Lloyd Aereo Boliviano
Faustian Evangelion

| Faustian Evangelion Manufacturer’s Pride |
| --- | --- | --- |

Studioalbumin tiedot
 Äänitetty : 1. heinäkuuta 2006 – 24. tammikuuta 2007, Laukaa
 Julkaistu: 3. syyskuuta 2007
 Formaatti: CD
 Tuottaja(t): Manufacturer’s Pride
 Tyylilaji: melodinen death metal
 Kesto: 39.77
 Levy-yhtiö: Off Records
Manufacturer’s Priden muut julkaisut
|   | Faustian Evangelion 2007 | Sound of God’s Absence 2009 |
Faustian Evangelion on jyväskyläläisen Manufacturer’s Priden ensimmäinen studioalbumi. Albumin on äänittänyt ja miksannut Matti Kynsijärvi. Albumin kansitaiteen on suunnitellut Kimmo Ahola.
Kappaleet

Intro – 01.16
The Weak – 05.02
In Credo – 04.09
Bleed Out the Sin – 03.46
Faustian Evangelion Pt 1 – 03.01
Faith Sufferer – 03.15
Last Rites – 05.06
Follow Faust – 05.00
Breach – 02.47
The Son – 04.04
Faustian Evangelion Pt 2 – 03.31
Kokoonpano

Mikko Ahlfors – laulu
Teemu Liekkala – kitara
RistoMatti Rinne – basso
Ville Sihvonen – rummut
Janne Niskanen – syntetisaattori
Antti Lampinen – musiikkiohjelmointi
Arvostelut

Desibeli.net:
Imperiumi.net:
Aiheesta muualla

Albumin esittely Manufacturer's Priden sivustolla (englanniksi)[vanhentunut linkki]
Lloyd Alexander (auto)

Lloyd Alexander
Lloyd Alexander TS
Lloyd Alexander on vuosina 1957–1961 valmistettu saksalainen pikkuauto. Lloyd Alexander on etuvetoinen varsin pieni käyttöauto.
Lloydin moottori on ilmajäähdytteinen nelitahtinen kaksisylinterinen 596 cm³ rivimoottori, jonka teho on 18,5 kW eli 25 hv /5000 r/min. Suurin vääntömomentti on 39 Nm /3000-3200 r/min (4 kpm). Ilmajäähdytyksestä johtuen moottori on melko äänekäs.
Vaihteita on neljä, jotka kaikki ovat synkronoituja. Vaihteiston jäykkä toiminta on Lloydin heikkous: kaikkia vaihteita ei saa helposti kytkeytymään. Varsinkaan ykköstä ei saa helposti kytkettyä, paitsi jos sen sujauttaa kakkosen kautta. Vaihdetanko on sijoitettu ohjauspyörän alle. Ohjaus on nopea, tarkka ja kevyt.
Lloyd Alexander sisältä
Korissa on keskusputkirunko. Edessä on tilaa kahdelle isollekin matkustajalle istuinten isojen säätövarojen ansiosta. Takana tilaa on niukasti, varsinkin jos etumatkustajat ovat kookkaita. Istuimet ovat miellyttäviä ja antavat hyvin tukea. Lämmityslaite on moottorin pienuudesta ja ilmajäähdytyksestä johtuen tehoton koleassa syyssäässäkin.
Kaarteissa Lloyd kulkee vakaasti. Jousitus on suhteellisen kova. Tekniikan Maailman 12/1958 koeajossa Lloyd Alexander kiihtyi 0–50 km/h 10,1 sekunnissa ja 0–80 km/h 26,0 sekunnissa. Huippunopeus on vain 108 km/h.
Bensiinin normikulutus DIN 70030 -normin mukaan oli 6,2 l/100 km. Tekniikan Maailman 12/1958 koeajossa kulutus oli selvästi isompi eli 8,6 l/100 km. Bensiinin oktaaniluku on 83. Bensiinitankki on sijoitettu moottorin päälle.
Lloyd Alexander TS oli Suomessa vuonna 1958 hinnaltaan 543 000 markkaa. Maahantuoja oli Laatuvaunu Helsingin Taivalsaaressa. Valtaosa Suomeen tuoduista autoista, tuhatkunta yhteensä 1 200:sta, tuli tuontisäännöstelyn kiertämiseksi maahan osina ja koottiin Laatuvaunun korjaamolla Taivallahdessa.
Mitat

| --- | --- |
Pituus: 3 355 mm
Leveys: 1 410 mm
Korkeus: 1 400 mm
Akseliväli: 2 000 mm
Raideleveys (edessä / takana): 1 050 mm / 1 100 mm
Maavara: 125 mm
Omapaino: 605 kg
Aiheesta muualla

Kuvia tai muita tiedostoja aiheesta Lloyd Alexander (auto) Wikimedia Commonsissa
Lou Yue

Yue talviolympialaisten 2010 jääkiekkoturnauksessa.
Lou Yue (kiin.: 娄月; pinyin: Lóu Yuè; s. 22. huhtikuuta 1987 Harbin, Heilongjiang, Kiina) on kiinalainen ammattilaistasolla 2000- ja 2010-luvuilla pelannut jääkiekkoilija, jonka pelipaikka on ollut puolustaja. Hän pelasi Kiinan naisten jääkiekkomaajoukkueessa Vancouverin talviolympialaisten 2010 naisten jääkiekkoturnauksessa. Naisten MM-kilpailuissa Yue on edustanut maajoukkuettaan sen ollessa A-sarjassa ainoastaan Suomessa 2009, missä se jäi yhdeksännelle sijalle ja putosi B-sarjaan. Yue pelasi turnauksessa viisi ottelua maali- ja syöttöpisteittä. B-sarjassa hän on edustanut Kiinan maajoukkuetta vuosien 2012 ja 2013 turnauksissa.
Half-Life 2: Deathmatch

| Half-Life 2: Deathmatch |
| --- | --- |
 Pelin kuvake Steam-palvelussa.
Kehittäjä:  Valve Corporation
Julkaisija:  Valve Corporation Electronic Arts
Jakelija:  Valve Corporation (verkkomyynti) Electronic Arts (jälleenmyynti)
Käsikirjoittaja:  Marc Laidlaw
Säveltäjä:  Kelly Bailey
Pelisarja:  Half-Life
Pelimoottori:  Source
Julkaistu:  Windows 30. marraskuuta 2004 OS X 30. syyskuuta 2010 Linux 16. maaliskuuta 2013
Lajityyppi:  ensimmäisen persoonan ammuntapeli
Pelimuoto:  moninpeli
Ikäluokitus:  ESRB: Alkaen 17 vuotta 
Alusta:  Windows, OS X, Linux
Jakelumuoto:  DVD, Steam-lataus
Lisää peliartikkeleitaVideopelien teemasivulla
Infobox OK    : 
Half-Life 2: Deathmatch (lyhennettynä HL2:DM tai HL2DM) on Valve Corporationin kehittämä ja vuonna 2004 julkaisema ensimmäisen persoonan ammuntapeli. Kyseessä on Half-Life 2:n virallinen moninpeli joka ei tarvitse toimiakseen emopeliä. Peli on ladattavissa Steam-palvelusta tai ostettavissa Counter-Strike: Sourcen hyllyversion mukana. Samaan pakettiin kuuluu myös Day of Defeat: Source.
Pelaaminen

Kyseessä on joukkuepohjainen ensimmäisen persoonan ammuntapeli. Peliä pelataan tietyn pituisissa erissä. Pelissä vastakkain taistelevat Combine-niminen, Maapallon valloittanut imperiumi ja sitä vastustava vastarintaliike.
Pelissä on kaksi pelimuotoa, Deathmatch ja Team Deathmatch.
Ensimmäisessä pelimuodossa pääpiirteisenä tavoitteena on tappaa muita pelaajia mahdollisimman paljon ennen aikarajan umpeutumista. Mikäli tappaa vahingossa itsensä, menettää pisteitä. Pelaaja syntyy sorkkaraudan ja painovoima-aseen kanssa, muut aseet täytyy etsiä sotatantereelta. Nämä aseet koostuvat pääosin tuliaseista, tosin saatavila on myös scifi-tyyppisiä aseita.
Team Deathmatchissa vastarintaliike ja Combine taistelevat muodollisesti erilaisten alueiden hallinnasta, tosin kyseessä on vain edellä mainittu tiimeillä. Säännöt ovat lähestulkoon samat, mutta joitakin eroavaisuuksia on: esimerkiksi tiimiläisten vahingoittaminen on mahdollista ja sitä tehdessä menettää pisteitä.
Lisäksi saatavilla on useita yhteisön jäsenien luomia karttoja, pelimuotoja sekä aseita. Tämä sisältö voi poiketa huomattavasti virallisesta vastaavasta.
Kehitys

Kun Half-Life 2 julkaistiin, kriitikot valittelivat moninpelin puutetta. Kaksi viikkoa Half-Life 2:n julkaisun jälkeen Valve julkaisi HL2: Deathmatchin Steam-palvelussaan. Peli julkaistiin myös Source SDK -ohjelman kanssa. Tällöin pelaajat voivat luoda omaa sisältöä, kuten karttoja, hahmoja sekä aseita peliin.
Julkaisun jälkeen Valve on päivittänyt peliä paljon uudella sisällöllä. Peli ei tule The Orange Box -pelikokoelman mukana, tosin se myöhemmin päivittettiin käyttämään The Orange Boxin versiota Source-moottorista. Tammikuussa 2008 Valve ilmoitti että NVIDIA-grafiikkakortteja käyttävät pelaajat voivat ladata ja pelata ilmaiseksi Half-Life 2: Deathmatchia, Half-Life 2: Lost Coastia, Portal: First Sliceä ja Peggle Extremeä.
Syyskuussa 2010 HL2DM julkaistiin OS X -alustalle. Kaksi vuotta myöhemmin, maaliskuussa 2013 peli julkaistiin Linuxille.
Vastaanotto

Peli on saanut yleisesti hyvän vastaanoton, ja erityisesti painovoima-aseen kekseliästä käyttöä moninpelissä arvostettiin. Pientä kritiikkiä tuli pienestä lagisuudesta pelin ilmestyessä, tosin GameSpy ilmoitti että tämä oli poistettu pian.
Kuvankaappaus pelistä. Kuvassa pelaaja ampuu propaanitankin käyttäen hyväksi painovoima-asetta.
Eskild Ebbesen

| Mitalit | Mitalit | Mitalit |  |
| --- | --- | --- | --- |
|  Lontoon olympialaisten palkintojenjako 2012. |  Lontoon olympialaisten palkintojenjako 2012. |  Lontoon olympialaisten palkintojenjako 2012. |  |
Maa:   Tanska
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | kevyt nelonen |  |
|  Kultaa | Ateena 2004 | kevyt nelonen |  |
|  Kultaa | Peking 2008 | kevyt nelonen |  |
|  Pronssia | Sydney 2000 | kevyt nelonen |  |
|  Pronssia | Lontoo 2012 | kevyt nelonen |  |
| Soudun maailmanmestaruuskilpailut  | Soudun maailmanmestaruuskilpailut  | Soudun maailmanmestaruuskilpailut  |  |
|  Kultaa | Indianapolis 1994 | kevyt nelonen |  |
|  Kultaa | Aiguebelette 1997 | kevyt nelonen |  |
|  Kultaa | Köln 1998 | kevyt nelonen |  |
|  Kultaa | St. Catharines 1999 | kevyt nelonen |  |
|  Kultaa | Sevilla 2002 | kevyt nelonen |  |
|  Kultaa | Milano 2003 | kevyt nelonen |  |
|  Hopeaa | Roudnice 1993 | kevyt kahdeksikko |  |
|  Hopeaa | Tampere 1995 | kevyt nelonen |  |
|  Hopeaa | Luzern 2001 | kevyt nelonen |  |
Eskild Balschmidt Ebbesen (s. 27. toukokuuta 1972 Silkeborg) on tanskalainen soudun kolminkertainen olympiavoittaja.
Ebbesen on kuulunut olympiakultaa voittaneeseen Tanskan kevyen nelosen venekuntaan Atlantassa 1996, Ateenassa 2004 ja Pekingissä 2008 sekä pronssimiehistöön Sydneyssä 2000 ja Lontoossa 2012. Yksikään tanskalaisurheilija ei ole saavuttanut enempää olympiamitaleja.
MM-kilpailuissa Ebbesen on saavuttanut kevyessä nelosessa kultaa Indianapolisissa 1994, Aiguebelettessa 1997, Kölnissä 1998, St. Catharinesissa 1999, Sevillassa 2002 ja Milanossa 2003 sekä hopeaa Tampereella 1995 ja Luzernissa 2001. Kevyessä kahdeksikossa hän sai MM-hopeaa Roudnicessa 1993.
Ebbesen työskentelee terveydenhuoltoalalla.
Fodil Megharia

| Henkilötiedot |
| --- | --- | --- |
Koko nimi: Fodhil Megharia
Syntymäaika: 23. toukokuuta 1961 (ikä 63)
Syntymäpaikka: Orléansville, Algeria
Pelipaikka: puolustaja
Seurat
| Vuodet | Seura | O (M) |
| 1982–1989 1989–1993 1993–1995 |  ASO Chlef  Club Africain  ASO Chlef |  |
Maajoukkue
| 1984–1992 |  Algeria | 73 (0) |
Fodil Megharia (s. 23. toukokuuta 1961 Orléansville) on algerialainen entinen puolustaja.
Ura

Megharia vietti koko 1980-luvun kotikaupunkinsa seurassa ASO Chlefissa, josta hän siirtyi Tunisiaan Club Africainiin vuonna 1989. Megharia pelasi joukkueessa neljä kautta ja saavutti menestystä voittaen muun muassa kahdesti Tunisian mestaruuden vuosina 1990 ja 1992, sekä Afrikan Mestarien liigan vuonna 1991. Menestys vuosien jälkeen Megharia palasi kasvattajaseuraansa ASO Chlefiin, jossa hän päätti uransa kauteen 1994-1995.
Megharia pelasi Algerian maajoukkueessa 73 ottelua vuosien 1984–1992 aikana. Hän kuului Algerian maajoukkueeseen vuoden 1986 MM-kisossa.
Hassinmäki

Hassinmäki oli kylä Vpl Pyhäjärvellä Karjalankannaksella. Kylä sijaitsi Kiimajärven pohjoisen puoleisella rannalla, järven keskivaiheilla. Kylän keskusta ympäröi Kiimajärvi etelässä, luoteessa ja lännessä, pussimainen Väärälahti kaakossa ja idässä. Pohjoisessa sijaitsi Suuri Hassinlampi noin 700 metrin päässä ja Pieni Hassinlampi tästä hieman kauempana. Lammet tunnettiin myös nimillä Suur' Äijälampi ja Pien' Äijälampi. Kylään kuului myös erillinen alue Pienen Hassinlammin ja Kiimajärven välissä, kyläkeskuksen luoteispuolella. Alueella sijaitsi muutama talo.
Hassinmäen kylästä johti yhdystie, joka risteytyi Alakylästä Konnitsaan johtavaan tiehen kylän koillispuolella. Lähimmät kaupat ja palvelut sijaitsivat Alakylässä, noin 3-4 kilometrin päässä. Hassinmäen naapurikylät olivat Kalamaja kaakossa, Alakylä idässä, Kahvenitsa koillisen suunnassa, Konnitsa luoteessa noin 5-6 kilometrin päässä sekä Musakanlahti Kiimajärven vastakkaisella rannalla muutaman kilometrin päässä.
Hassinmäen pääelinkeinoja olivat maanviljelys ja karjanhoito. Kylän pellot sijaitsivat pääasiassa kyläkeskustan ja Väärälahden ympärillä, joitakin peltoalueita oli myös hieman erillään, mm. Suuren Hassinlammen läheisyydessä. Kuten miltei kaikissa Vpl. Pyhäjärven kylissä, myös Hassinmäellä kalastus oli tärkeä sivuelinkeino.
Loud

Wikisanakirjassa on tähän liittyvä sananselitys: .
Loud voi tarkoittaa:
LOUD Technologies, yhdysvaltalainen audioyritys
River Loud, joki Lancashiressa, Englannissa
George A. Loud (1852–1925), yhdysvaltalainen michiganilainen poliitikko
Musiikissa:
Loud, Rihannan viides studioalbumi
Loud Records
Loudness, japanilainen rockyhtye
Loud (Timo Maasin albumi), Timo Maasin vuoden 2002 albumi
"Loud" (Shannon Nollin kappale), Shannon Nollin vuoden 2007 kappale
"Loud" (Stan Walkerin kappale), Stan Walkerin vuoden 2011 kappale
"Loud", Kutlessin kappale albumilta To Know That You're Alive
"Loud, Big & Richin vuoden 2007 kappale albumilta Between Raising Hell and Amazing Grace
Loud (yhtye), 1990-luvun yhtye, jossa ovat mukana Chris McLaughlin ja Stuart Morrow
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Loud”, voi hakea sivunnimihaulla, laajalla sivunnimihaulla tai tekstihaulla.
Hassine Ayari

| Mitalit> Maa:   Tunisia.Miesten kreikkalais-roomalainen paini.AM-kilpailut  | Mitalit> Maa:   Tunisia.Miesten kreikkalais-roomalainen paini.AM-kilpailut  | Mitalit> Maa:   Tunisia.Miesten kreikkalais-roomalainen paini.AM-kilpailut  | Maa:   Tunisia> Miesten kreikkalais-roomalainen paini. |
| --- | --- | --- | --- |
|  Kultaa | Casablanca 2009 | 96 kg |  |
|  Kultaa | Dakar 2011 | 96 kg |  |
|  Kultaa | Marrakech 2012 | 96 kg |  |
|  Hopeaa | Tunis 2008 | 96 kg |  |
| Arabian mestaruuskilpailut  | Arabian mestaruuskilpailut  | Arabian mestaruuskilpailut  |  |
|  Hopeaa | Doha 2010 | 96 kg |  |
| Arabian kilpailut  | Arabian kilpailut  | Arabian kilpailut  |  |
|  Hopeaa | Doha 2011 | 96 kg |  |
Miesten vapaapaini
| AM-kilpailut  | AM-kilpailut  | AM-kilpailut  |  |
|  Pronssia | Casablanca 2009 | 120 kg |  |
Hassine Ayari (s. 4. heinäkuuta 1985) on tunisialainen kreikkalais-roomalaisen tyylin painija, joka on kolminkertainen Afrikan-mestari ja saavutti myös hopeaa Arabian mestaruuskisoissa, sekä Arabian kisoissa 2010 ja 2011. Ayari saavutti myös kerran 120 kilon vapaapainin sarjassa afrikan-mestaruuspronssia.
Eskil Ervik

| Mitalit | Mitalit | Mitalit |  |
| --- | --- | --- | --- |
|  Eskil Ervik  |  Eskil Ervik  |  Eskil Ervik  |  |
Maa:   Norja
Miesten pikaluistelu
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Pronssia | Hamar 1999 | yleisluistelu |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Pronssia | Inzell 2005 | joukkuetakaa-ajo |  |
| EM-kilpailut  | EM-kilpailut  | EM-kilpailut  |  |
|  Hopeaa | Hamar 2000 | yleisluistelu |  |
|  Hopeaa | Hamar 2006 | yleisluistelu |  |
Eskil Ervik (s. 11. tammikuuta 1975 Trondheim, Norja) on entinen norjalainen pikaluistelija.
Ervik oli vuonna 1999 Hamarissa yleisluistelun maailmanmestaruuskisoissa kolmas ja vuotta myöhemmin samalla radalla Euroopan mestaruuskisoissa hopealla. Matkakohtaisissa MM-kilpailuissa hän saavutti Inzellissä 2005 pronssia joukkuetakaa-ajossa. Seuraavana vuonna hän sai Hamarissa toistamiseen hopeaa EM-kilpailuissa. Torinon olympialaisissa 2006 hän kuului joukkuetakaa-ajossa neljänneksi sijoittuneeseen Norjan joukkueeseen. Lisäksi hän oli kymmenes 5 000 metrillä. Matkakohtaisissa MM-kilpailuissa hän sijoittui henkilökohtaisissa lajeissa parhaimmillaan neljänneksi 5 000 metrillä vuosina 1999 ja 2004.
Ervik teki 15. lokakuuta 2005 Inzellissä 3 000 metrin ulkoratojen maailmanennätyksen 3.44,90. 5. marraskuuta 2005 hän luisteli Calgaryn hallissa maailmancupin osakilpailussa 3 000 metrillä uuden maailmanennätysajan 3.37,28. 13. marraskuuta samana vuonna hän luisteli Calgaryssä 5 000 metrillä uuden ME-ajan 6.12,19, minkä kuitenkin alitti Chad Hedrick vielä saman päivän aikana.
Ervik lopetti uransa keväällä 2007.
Henkilökohtaiset ennätykset

500 m: 37,03 (2006)
1 000 m: 1.13,41 (2006)
1 500 m: 1.45,73 (2006)
3 000 m: 3.37,28 (2005)
5 000 m: 6.10,65 (2005)
10 000 m: 12.59,69 (2005)
Hallucigenia

| Hallucigenia |
| --- | --- |
 Taiteilijan näkemys Hallucigeniasta
 Kambrin 3. vaihe–Keskikambrikausi  PreЄ Є O S D C P T J K Pg N      
Tieteellinen luokittelu
Kunta::  Eläinkunta Animalia
Pääjakso::  ?Käsnäjalkaiset Onychophora
Luokka::  †?Xenusia
Lahko::  †?Scleronychophora
Heimo::  †Hallucigeniidae
Suku::  †Hallucigenia  Conway Morris, 1977
Lajit
 †Hallucigenia sparsa  †H. fortis  †H. hongmeia 
Katso myös
   Hallucigenia Wikispeciesissä   Hallucigenia Commonsissa 
Infobox OKNimi-testi OK: 
Hallucigenia on kanadalaisesta Burgess Shalen fossiiliesiintymästä tunnettu muinainen eliöryhmä ja Hallucigeniidae-heimon ainoa suku. Se lienee Burgess Shalen esiintymän tunnetuin fossiili. Suvussa tunnetaan toistaiseksi kolme lajia. Laji H. hongmeia kuvattiin vuonna 2012.
Historia

Hallucigenian löysi Simon Conway Morris vuonna 1979 tutkiessaan Charles Doolittle Walcottin Burgess Shalesta keräämiä fossiileja, jotka Walcott oli luokitellut kuuluviksi sukuun Canadia. Morris havaitsi, että yhden suvun sijaan kokoelma muodostui useiden erilaisten eläinten jäännöksistä. Eräs niistä oli niin erikoinen, että Morris antoi sille nimen Hallucigenia sparsa hallusinaatiota muistuttavan ulkonäön vuoksi.
Ulkonäkö

Hallucigenia on pieni, noin 0,5–3 cm:n mittainen pitkänomainen matomainen eläin. Eläimen toisessa päässä on jonkinlainen laajentuma, jota on pidetty päänä, vaikkei siinä ole nähtävissä silmien tai suun kaltaisia pään rakenteita. Eläimen molemmin puolin on ulokkeita: toisella puolella seitsemän paria piikkimäisiä ulokkeita ja toisella puolella seitsemän pehmeästä kudoksesta muodostunutta uloketta. Vartalon putkimainen päätyosa muodostaa hännän. Morrisin alkuperäisen hahmotelman mukaan eläin käyttäisi jäykkiä piikkejä raajoinaan. Erikoisen ulkomuodon vuoksi arveltiin myös, että Hallucigenia saattaa olla todellisuudessa osa jotakin muuta eläintä samaan tapaan kuin Anomalocariksen eri osia luultiin aluksi erillisiksi eliöiksi. Ruotsalainen Lars Ramsköld sai luvan tutkia alkuperäistä fossiilia tarkemmin ja havaitsi, että myös pehmeät ulokkeet olivat parillisia. Se osoitti, että piikit ovat eläimen selkäpuolella puolustautumistarkoituksessa, kuten monilla nykyisilläkin eläimillä, ja pehmeät ulokkeet vastaavat raajoja.
Suvun toinen laji, Hallucigenia fortis, kuvattiin Kiinan Chengjiangista vuonna 1995.
Luokitus

Hallucigenian taksonomisesta asemasta on käyty paljon keskustelua. Vuonna 1991 Kiinasta löydettiin erikoinen fossiili, joka sai nimen Microdictyon sinensis. Se muistuttaa toisaalta Hallucigeniaa, mutta siinä on piirteitä, jotka näyttäisivät osoittavan sukulaisuutta nykyisille alkeellisille trooppisille selkärangattomille, käsnäjalkaisille. Sukulaisuus vahvistui 2014 Cambridgen yliopiston tutkijoiden analyysissa.  Pitkäjalkainen Hallucigenia ei kuitenkaan muistuta nykyisiä käsnäjalkaisia aivan yhtä paljon kuin sen kanssa samoista fossiilikerrostumista löydetty Aysheaia.
Aiheesta muualla

Animaatio
Stephen Jay Gould: The Reversal of Hallucigenia
Guy Burgess

Guy Burgess
Guy Francis de Moncy Burgess (16. huhtikuuta 1911 Devonport, Iso-Britannia – 30. elokuuta 1963 Moskova, Neuvostoliitto) oli brittiläinen diplomaatti ja kaksoisagentti, joka vakoili Neuvostoliiton hyväksi toisen maailmansodan ja kylmän sodan aikana. Hän kuului nimellä Cambridgen viisikko tunnettuun vakoilijaryhmään yhdessä Donald Macleanin, Kim Philbyn ja Anthony Bluntin kanssa. Paljastumisen uhatessa Burgess loikkasi vuonna 1951 Neuvostoliittoon, jossa asui loppuikänsä.